افغانیستان‌دان آمریکایا گئدن افغانیستانلیلار آراسین‌دا عائله‌لری اولمادان آپاریلان تخمیناً ۱۴۵۰ اوشاق وار.
آگوست آیین‌دا طالبان افغانیستان‌دا کنترلو اله گئچیردیک‌دن سونرا ۱۰۰ مین‌دن چوخ افغانیستان وطنداشی آمریکایا آپاریلدی.
آمریکا ساغلیق و انسانی خیدمتلری باخانلیغی معلوماتینا گؤره، تخمیناً ۱۴۵۰ افغانیستانلی اوشاق عائله‌لری اولمادان بو اؤلکه‌یه گؤندریلدی.
مسئوللار، تخلیه ائدیله‌ن اوشاقلارین بعضیلرینین آمریکادا اسپانرلر و دیگر قوهوملاری ایله یاشادیغینی، تخمیناً ۲۵۰ اوشاغین ایسه هله ده دؤولت حمایه‌سینده اولدوغونو سؤیله‌دی.
آپاریلان اوشاقلارین عائله‌لرینه قوووشوب قوووشابیلمه‌یه‌جگی هله ده بیلینمیر.
خائوس اورتامیندا ائدیله‌ن تخلیه‌لر زامانی اوشاقلارین بعضیلری عائله‌لرین‌دن آیریلیب، بعضی عائله‌لر ایسه حامد کرزی هاوا لیمانینا تشکیل ائدیله‌ن ترور سالدیریسیندا حیاتینی ایتیردی.
